Ayɨnánɨ “ Gí̵ wé sɨkwí̵ amɨpí , ayí̵ í̵wí̵ apɨ nánɨ rí̵a imónɨnɨ ? ” nɨyaiwirɨ xe í̵wí̵ apɨ nánɨ mɨŋí̵ oninɨnɨrɨ mé “ Apɨ emɨnɨrɨ nánɨ rɨxa ámá pɨyí̵nɨŋí̵ imónɨŋáonɨrí̵anɨ ? ” yaiwiní̵í̵rɨxɨnɨ . E nɨyaiwinɨro í̵wí̵ minɨpa éí̵rɨxɨnɨ . Piaxí̵ weánɨpaxí̵ imónɨŋí̵pɨ mepa éí̵rɨxɨnɨ . Í̵wí̵ nánɨ mɨŋí̵ minɨpa éí̵rɨxɨnɨ . Í̵wí̵ nánɨ í̵eapá seainarɨŋí̵pɨ xe oneainɨnɨrɨ sɨŋwí̵ mɨwɨnɨpa éí̵rɨxɨnɨ . Ayá tí̵ŋí̵ wí mɨnɨmúropa oenɨrɨ mepa éí̵rɨxɨnɨ . Ámá ayá tí̵ŋí̵ bɨ mɨnɨmúropa oenɨrɨ yarɨgí̵áyí̵ Ŋwí̵á nepa imónɨŋo nánɨ dɨŋí̵ mamopa nero apɨ nánɨnɨ neróná wigí̵ ŋwí̵ánɨŋí̵ nimɨxɨro yarɨgí̵á eŋagɨ nánɨ seararɨŋɨnɨ .
